# Belgianpaimenkoira tervueren

### Wikipedia

Belgianpaimenkoira tervueren
Avaintiedot
Alkuperämaa | Belgia
Määrä |
Rodun syntyaika |
Alkuperäinen käyttö | paimenkoira
Nykyinen käyttö | monipuolinen palveluskoira
Elinikä |
Muita nimityksiä | belggari, tervu
FCI-luokitus | ryhmä 1
Ulkonäkö
Paino | ihanne
Korkeus | uros 60-66 cm, narttu 56-62cm
Väritys | punaruskea, jossa karvojen päät ovat mustat lisäksi hiekanvärisiä ja harmaita

Belgianpaimenkoira tervueren on belgialainen koirarotu. Se on Suomessa suosituin belgianpaimenkoiran neljästä muunnoksesta. Suomessa pentuja syntyy noin 300 vuosittain.

## [muokkaa] Ulkonäkö

Belgianpaimenkoira on keskikokoinen koira (säkäkorkeus uroksella 62, nartulla 58 cm). Se on suunnilleen yhtä pitkä kuin korkea. Tervuerenin erityispiirre on pitkä punaruskea turkki, jossa karvojen päät ovat mustat. Myös hiekanvärisiä ja harmaita koiria on. Koiran maskin tulisi olla aina musta ja ulottua kirsun päästä otsaan asti. Häntä on levossa riippuva, liikkeessä kohoaa.

## [muokkaa] Luonne ja käyttäytyminen

Belgianpaimenkoirat ovat vilkkaita ja aktiivisia. Niillä on synnynnäinen laumanvartioimiskyky ja vahtikoiran ominaisuuksia. Rodulla esiintyy kuitenkin myös heikkohermoisuutta, pehmeyttä sekä paukkuarkuutta. Ilmeen tulee olla tarkkaavainen ja älykäs. Rodulla on saavutettu hyviä tuloksia muun muassa agility-kilpailuissa.

## [muokkaa] Alkuperä

Belgianpaimenkoirat ovat alkujaan lammaskoiria. Tervueren-värimuunnos on saanut nimensä samannimisestä kylästä Belgiassa, lähellä Brysseliä. Tervueren eroaa groenendaelista ainoastaan värinsä perusteella.

## [muokkaa] Terveystilanne

Rodulla on havaittu perinnöllisiä silmäsairauksia, kaihia ja verkkokalvonrappeumaa. Rodun yksi suurimmista ongelmista on käytännössä koko kannan kattava perinnöllinen epilepsia.

## [muokkaa] Lähde

- Tapio Eerola: Suomen koirarodut. Kustannusosakeyhtiö Tammi 1997.

## [muokkaa] Aiheesta muualla

- Finbelge - Suomen Belgianpaimenkoirayhdistys ry.

| Tämä koiraeläimiä käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/e/l/Belgianpaimenkoira_tervueren.html

Luokat: Koiraeläintyngät | Koirarodut | Paimenkoirat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Nederlands
- Norsk (bokmål)
- Polski